
RIME 


ARIPI DE LUMINĂ 


Aripi de lumină 
De cânt 

Prin vânt... prin vânt... 
Din neguri la stele. 
Lacrămi plumburii 
Se cern peste morţi 
ŞI vii... 

Tu unde ești? 

Tu nu mai vii!... 

Plec, 

Cu fumul. cu nourii 

Prin stele te caut, 

Cu tril de flaut. 

Cu tunet de orgă. 

Oare te găsesc mariir, 

Frânt cum te-am pus în cimitir? 
Ori te găsesc printre sfinţi, 
Printre străbuni și părinți? 


Nu, tu nu ești nici sfânt, 

Nu te potriveşti cu martirii 

Tu eşti piatra sfărâmată 

De ciocanul tău. 

Din sfărâmătura ei 

Tatăl a zidit îngerilor 

Loc de'nehinăciune 

Tuturor sufletelor care au pătimit 
De acelas rău. cu tine. 


MUCENICA 


Mi-am însângerat degetul. 
rug sfânt în durere... 
Mi-am înflorit ochii: 

cireşi albi în primăvară. 

și iară 

cale trepte ruginite în timp 
şi culmi bătrâne de povară 
Sui și sui și sui... 
vizionară și grăbită, 

să-mi despletese gândul. 

să mi-l risipească vântul 
de pe înălțimea-i trudită. 
Fecundă să răsar 

Şi albă 

din negrele ogoare. 
floare a fericirii... 

și umilită să m'aștern 
sub tălpile cu puroi 

ale omenirii 


UTRENIE 


Dece-ţi ascunzi crinii subi baldachin purpuriu, 
Când umil m'aplec făcând mătănii. 

Ca din potirul de coral. 

Dulce danie 

Să-mi dai împărtășanie? 


Dece ți-ascunzi ochii senini, sub nour liliachiu, 
Când miresme de tămâie 

Pe altarul tău, lut din paradis 

Să înflorească vreau, ca floarea de lămâie? 

Dece ascunzi lucirea subit borangic, 
Când pe genunchii tăi rotunzi și mici 
Ar vrea să odihnească capul meu. 
Ca crucea pe cupole de bazilici? 


Să-i iau degetele pe rând să le sărut 
Și sărutându-le voi simţi deodată 
În mine-divinitatea închegată 

Și cu heruvimii., melodii vor cânta 
Degetele tale materne 

Strânse cum le ţin într'ale mele. 
Ca între foi de biblii. 

Se vor preface'n flaut... 

Prin ele voi pleca să caut 
Deslegarea. 

Fnigmelor eterne! 


NINGE 


Fulgi albi, lacrimi de zăpadă 


Peste sânul pământului încep să cadă... 


Prind în palma mea răvașele lor 
Coborâte din ochii morţilor. 


E rece vazduhul cumplit și greu. 
Lacrimile albe cad mereu. 

Clipa se spală, se botează acum... 
Mâine va fi iarăși tină și fum. 

MI-E DRAG SATUL 


Mi-e drag satul de pe colină 
Cu snopii de aur și floare'n lumină. 


Mi-e drag Timișul rostind în vale 
Cu babele aduse de șale. . 


Mi-e drag cucul și ciocârlia, 
Fetele" mpodobind îiia.. 


Mi-e drag fumul ca o cunună 
Ce se ridică din vatra străbună! 


FRESCĂ PĂGÂNĂ 


Priviri albastre și scântei de foc 
Asvârle marea spre turn de moschee 
Unde mătănii bat 

Cadânele, în joc 

De valuri și sâni de femee. 


Împletind sarâc din nouri pe frunte 
Seara-și așează fesul turcesc 

Spre Alah să 'nalţe 

Fumuri cărunte 

Când stele lacustre în zare mijesc. 

Vântul ridică. pleoapele mării 
Umede și moi o mie și una, 
Când pe Coasta de Argint 
În pragul serii, 

Cădână sfioasă răsare luna. 


DE ZIUA ARHANGHELULUI 


Luceafărul m'a pătruns 
Sfios 

Prinir'un ochi 

Luminos. 

A grăit lumina 

Soră cu veșnicia. 
Cuvintele, ca lacrima. 
Inima mi-o mângăiau.... 
Eu, cu mugurii degetelor 
Am greblat din cuvinte 
Bobul de aur... texte sfinte 
Mărgăritare : 

Înşir'te mărgărite 

Pe fire scump aurite! 
Intr'o toamnă. 

grea de rod 

înainte de prohod. 
înşiră-mi litanii, 


Umple-mi cu mir anii... 


În ceasul de plecare 
Să-mi așez zestrea 
În Carul cel Mare. 


CU PRIVIREA TA DE AZUR 


Cu privirea Ta de azur 

În ochi mi-ai asvârlit 

Toate culorile, 

Să nu văd cum negru-i pământul în doliu. 


Urechile mi le-ai săturat 

Cu freamăt de melodii 

Să n'aud cum urlă pământul N 
Cu o singură gură: durere. 

Să n'aud cum vaier s'ascunde 
Și în tăcere! 

Dar ştiu, că mie-mi cere 
Pământul 

Cu sânge sa-l vindec... 

Să-i jur jurământul. 


Cum să alerg să-i leg rănile? 
Cum să-l despoi de macii roșii 
Crescuţi pe gunoaie? 

Când picioarele mi le-ai tăiat 
Din genunchi. 

lar braţele-mi sângeră! 

Sunt Doamne ciung și olog . 
Sunt numai fragment. 

Sunt numai prolog. 


O. dar mi-ai dat o singură mângâiere... 


Să pot să cânt în psalmi 

Fterna-Ti durere. 

Ruga să-mi fie plug de jar 

Să-mi sui sufletul pe aripi de cristal, 
Să ar în zori de marmoră. 

Să strălucesc în soare. 

Cu roua... 

Cu lacrimile: 

Să plâng . 

Să plâng... 


RUGĂ 


Fă Doamne lumină în sufletul meu... 

Că'n loc de Sânzâiene 

În cuget mi-au înflorit buruiene 

Că adevărul îl cununai cu minciuna... 
La față m'am schimbat odată cu luna. 


Fă Doamne lumină în sufletul meu 
Să dărâm depe soclu zeii slugarnici. 
Cu tărie neînţeleasă 

Să lovesc în urciorul de lut 

Plin cu invidie și orgoliu. 

O, clipele, ca viermii harnici 
Mi-au ros de pe os veşnicia... 
Ochii se sting sub albeaţă... 
Nu știu când e seară, 

Când dimineaţă. 

Pala regală mi-a ros-o molia. . 
Lumină vreau 

Să'nşir mărgăritare, 

Să elădesc pentru Tine 
Altare. .. 

Umilită să fac spre Golgota 
Întâiul pas 


Fă Doamne lumină în sufletul meu! 


FIULUI MEU 


Tu anafură cu miez de lumină, 

Taină, arhaic, din trupu-mi te-ai frânt, 
O clipă veacul s'a oprit în surdină, 

O clipă Domnul a umblat pe pământ. 


Când luna ţi-a așternut scutec de împărat 
Şi cu sufletul pe arcușuri l-am legănat 
Chipul tău de floare și înger mie 

Ce l-au învelit ochii-mi în boranegic. 

Îngropat-ai zile-mărgeaua vieţii 

Ca slovele'n sunet de rime poeţii... 
Anii tăi fragezi în munci răposaţi 
Ce'n paza stelelor rămân lăsaţi 


O. groapa asta de galben lui! . 
In groapa asta cum de-a încăput 
Atâta lumină. nădejde și vis 


Din ochii pe care moartea i-a 'nchis? . 


Spune-mi Tu. Doamne! 


LIRA 


Cu mugurii degetelor 

Coapte de dor 

Ating strunele lirei 
Încetișor... 

Ca vibrația de vânt, 

Ca peste leagăn îngânat cânt. 
Buzele rostesc jurământ... 


0. tu lira vie tremurăloare, 
Mai vie. mai fierbinte 

Ca raza de soare 

Rămâi în urmă-mi 
Nemuritoare. 


Ca albul florilor, 

Ca plânsul viorilor... 
Tu picătura de miere, 
Lacrima soarelui... 
Tu picătura de rouă, 
Lacrima zorilor... 


Ultimul meu cuvânt! 


POEME ÎN PROZĂ 


SUFLETUL 


Sufletul, 

O scânteie din marele Suflet: 
Vizionarul, 

Sbuciumatul, 

În chinuitoarea luptă 

Cu insondabila taină a Cosmosului, 
Neajutai de putinele simțuri imperfecte, 
Îsi desfășură aripile, 

Lăsând forma lui de humă, 

Oprită ca o pendulă, 

Atârnată la orologiul vremelniciei. 

PURITATEA DE CRISTAL 


Puritatea de cristal 

A năzuinţii întregii omeniri, 
Concentrată într'o singură scânteie, 
Caută formula de perfecțiune ideală. 
Şi spiritul eterice 

Își poartă nostalgia pe blocuri de nouri. 
Pe tremurări de stele 

Și se opri albină 

Pe crinul mânii Creatorului. 


VIITORUL NU-L PUTEM PĂTRUNDE 


Viitorul nu-l putem pătrunde, 
lar tecutul 

Se reduce la simplitatea umbrei. 
Prezentul 

E un zid infinit de subțire, 
Infinit de înalt și adânc; 

El se interpune totuși 

Dur și obscur 

Intre «a fosw și «va fi». 

ZORII SE IVEAU 


Zorii se iveau. 

Purpura se ridica la orizont, 

Ca un trandafir ceresc 

În glastra de marmoră a nourilor. 
Umede rămaseră urmele nopții, 
Sticlind pe vegetaţie 

Ca pecetea păcatului. 

MANIVELA DESTINULUI 


Manivela destinului 

E lăsată la voia întâmplării; 
Hazardul 

Cu mască de paiță ne sfidează, 
Hohotindu-ne în faţă. 

Rânduiala nu-i în mâinile noastre. 
Nici în manifestarea firii ; 

E jale pretutindeni... pretutindeni. .. 
Nimic nu rezistă nimicirii, 

Căreia noi în limbajul stiinţei îi zicem : 
Prefacere. 

O fericire distrusă e tot preftacere... 


O fiinţă pierdută. 

O avere distrusă de incendiu 
E supusă aceleiași legi; 

Dar «insub. 

«Eul i 

Pentru pierderea şi durerea lui 
Cu ce va fi răscumpărat 

De marea «prefacere»? 


NOI SUNTEM CA DANSATORUL PE FRÂNGHIE 


Noi suntem ca dansatorul pe frânghie: 


Sau ca peștele în apă; 

Depunem un efort uriaș 

Să ne menţinem echilibrul. 

Și numai aceia 

Care ajung să fie jongleuri mai abili 


Pot să-și hrănească clipa de fericire 


0 fericire relativă și temporară. 
Sărmana mea omenire! 

SUFLETELE MARI 


Sufletele mari 

Păstrează în fond o naivitate de copil; 
Ele sunt ca piscurile munţilor 

Cu veșnica zăpadă a inocentei. .. 

Nu ştiu să cucerească, 

Sunt însă mereu cucerite. 

Văzând o fetiţă cu expresie de înger. 
Cu lacrimi în ochi si cu picioarele goale. 
Sunt în stare să și-o ataşeze pe viaţă. 


FRESCA SCENELOR SACRE 


F'resca scenelor sacre 

Era smălțuiţă cu funinginea fumului de miresme. 
Adevărate pături de smirnă 

Miruiau frunţile sfinţilor 

Purtaţi în fecunda imaginaţie 

A lui Michelangelo. 

Vitalitatea pământului 

A tâșnit 

Ca o cascadă clocotitoare. 

Din degetele de humă 

Ale gigantului creator și vizionar, 
Imposibilul și-a găsit expresia 

În piatră, în var și pe pânză. 
Inspirația s'a întruchipat... 

NĂPRĂSNICIA VISULUI 


Năprăsnicia visului 

li ridică de câteva ori pleoapele; 
Văzu o movilă mare de nisip 

Pe vârtul căreia stătea așezată ea ; 
Era din marmoră brută. 

Un arhanghel 

Cu aripi de flacără 

Și cu o sută de braţe 

O sculpta. 

Cu căderile materiei 

Cădeau și pături din viaţa ei. 
Sângele i se prefăcea 

În picături de argint. 

Pe când arhanghelul o sculpia. . .: 
Diavoli în formă de furnici. 
Trăgeau din grămada nisipului. scurmându-l 
Ea simti o uşoară tremurare. 

Apoi o ameţeală 

Și movila se topi. 

Mâinile erau încă încremenite 

În materia brută, 

Nescoase în relief. 

Și neputându-se răzima. 

Căzu peste arhanghel. 
Preschimbată în fulger 

Și-l ucise.. 


TU OM 


Tu om. 


Care te-ai condensat într'o singură scânteie. 


In care e concentrată și rânduiala 
Și imensitatea cosmosului, 

In cea mai sublimă clipă de fericire, 
Pornești acea scânteie din eul tău. 
Cum se pornește o cometă 

In orbita infinitului. 

Noi în viaţa noastră 

Ne întâlnim de două ori 

Cu această clipă... 

DE MULTE ORI 


De multe ori 


Stau ceasuri și privesc 

Câte o furnică 

Încăreată peste puterile ei .. 

Sau privesc câte un cuib de pasăre... 

Zorul cu care își deretică cuibusorul. 
Dragostea cu care își hrănește puișorii... 
Atunci gândurile îmi poposese 

Pe la troiţele amintirilor. 

lar dimineaţa îmi picură argintul resemnării 
Și al împăcării mele cu destinul... 


PE ALTARUL DIN SPUMA CEȚII 
DE DIMINEAȚĂ 


Pe altarul din spuma ceţii de dimineută 
Câţiva nouri se adunau, 

Formând un potir 

A cărui dungă se lumina; 


Ziua 

Ca o sacerdotă 

Cu degetele-i de safir: 
Ridica din potir 

Ostia aprinsă a soarelui 
Și se cumineca... 

Cu mânecile suflecate 

Ea își scutura poalele 

Ravene de rămășițele nopții... 
Stelele păleau. 

Roua se usca 


Pe masură ce Vestala își urca braţele... 


UMBRELE ZIDURILOR 


Umbrele zidurilor 

Atârnau ciucuri 

La giulgiul tăcerii... 

Câte o pasăre <hbura speriată 
Purtând parcă pe aripi 

Câte un spirit rătăcit 
Căutându-şi comoara 

Topită în lava cataclismului. 

Şopârle, 

Ca nişte furnici cu picioare, 

Se lățeau. otrăvind albul strident 
Al lespezilor. 

Marmora își striga monotonia. .. 


RĂSBOIUL CA POVESTE £ PREA LUNG 


Răsboiul ca poveste e prea lung. 
Ca adevăr e prea trist! 

Intâia piatră, 

Ridicată să lovească 

Strămoșul omului, 

Până la ultima bombă ucigătoare. 
A pătruns un drum lung, 

Tăbăcit cu sânge... 

Când vorbesc de răsboi, 

Mi se pare 

Că prin inimă mi se canalizează 
Drumul acesta de sânge 

Şi toată oroarea și gemetele 
Îmi răcnesc în suflet. 


Sărmanii mei strămoși! 


DELA DORIT 


Dela dorit 

Până la împlinit 

Duce un drum de aur; 
Mergi pe el 

Într'o stare de vis 

Şi bucurie cerească, 

Insă 

De îndată ce îţi așezi mâna 
Pe ivorul adevărului, 

Ţi se deschide o ușă de ceaţă 
Și te vei găsi E 

În camera sură a realității; 
Aici termometrul bucuriei 
Suferă o lovitură aspră, 

Şi prea de multe ori, 

Cade sub zero. 


OMUL ORIGINAR 


Omul originar 


A ridicat piatra 


Să ucidă fiara flămândă, 

La pândă asupra vieții lui. 
Ucisă, și-a potolit foamea. 
Foamea cu fiica ei, 

Durerea, 

Au tiranizat lumea 

De la Geneză până azi. 
Strigătul ei ucide pe Dumnezeu 
Și propagă dogmele infernului. 

TEORIILE VOASTRE 


Teoriile voastre 

Asupra erorilor întregului sistem de viaţă 
Parcă ne picură plumb topit pe creer. 
lar soarele la retragerea lui 

Ne trimite tifle de suliţi aprinse; 

Parcă am fi niște toarte stricate 

Şi aţi dori să ne topiţi: 

Făurind ceva mai bun... 

Noi nu simţim schimbarea de temperatură, 
Având mereu 

Aceeași atmosferă necesară corpului. 


DIN CULORILE SUPRAPUSE 


Din culorile suprapuse 
Penelul meu 

Scobeste viziunea. 
Lumina o îngrop 
Împreună cu subiectul 
Sub maldărul de culori 
Şi îmi place să mă joc 
De-a v'aţi ascunselea 
Cu propriul meu suflet. 


MINUNEA ERA AȘTEPTATĂ 


Minunea era așteptată! 

Era în subconștienitul omenirii. 
Purtată prin veacuri 

Și trudit frământată 

În creerii omului. 

Minunea o vedem. o pipăim și o auzim, 
E. ceva verificat. 

E fructul timpului 

Sau al providenţei. 

Nu importă! 

E aici, e a noastră. 


MATERIA SE VA MIRUI 


Materia se va mirui 

Prin atingerea degetelor omenești. 
Munca 

Ridicată la înălțimea credinţei 

Se va beatifica 

Prin sudoarea muncitorului. 

Între om și materie 

Se va lega o apropiere mistică, 
Atracţie magnetică şi cosmică 

Va comunica taine sacre 


Dela om la materie 

Cu ajutorul muncii, 

A muncii ziditoare, 

A muncii din necesitate și foame sufletescă, 
A muncii executată cu virilitate fecundătoare. 
Cu iubire sacră 

Din instinctul sângelui. 


O MORALĂ NĂSCUTĂ ÎN TIMP 


O morală născută în timp 

Şi trăită în suflete, 

Fără concesii şi compromisuri, 
Fără sgură și putreziciune 

E mama născătoare de auroră. 
Este esenţa vieții spirituale, 
Sfântă și concentrată, 

E columna de lumină 

A fiecarui ins, 

Rezemătoarea paradisului 
Câștigat prin noi înșine. 

NĂZUINȚA OMULUI 


Nazuinţa omului 

Spre culmile de lumină feerică 

Se va topi în fluidul stelar. 

Cu sufletul înfiorat 

De senzația covârșitoare a creaţiei 
Arta 

E. lacrima lui Dumnezeu 

Culeasă 

Cu vârful de cristal 

Al degetelor mişeate de emoție. 


PRIN CULTURA INIMII 


Prin cultura inimii 

Se va stabili armonia 

Intre popoare. 

Aşa cum o cere numele 

Şi demnitatea de om. . 

Produsul 

Devine bunul tuturora 

Nelimitat: 

Cum sunt soarele. aerul, apa si pământul. 

EMOŢIA FERICIRII 


Emoţia fericirii 

S'a strâns ca o comoară 

În cutia inimii. | 

Simt domolindu-mi-se imboldul sângelui. 
Când mă apropii de strălucirea ta... 
Priveşte în ochii mei, 

Sufletul îţi grăește. 

Mirajul ie chiamă. 

Apa vieţii, 

Cuprinsă în mărgeaua ochilor 

Purtători de visuri, 

Te îmbie 

Cu darul senzaţiilor transpământene. 
Îmbrătișarea 

Cu fîmpărtășiri virile a privirii 

E. mai cast înfiorătoare 

Decât atingerea profană a cărnii. 
Tinereţea, 

Vrăjitoare de instantanee, 

Pătrunde în simţurile noastre 


Numai prin mireazma darului difuzat de suflet. 


Iubirea mea! 

Noutatea traiului spiritualizat 

Te închide, 

Cu sfiala mimozei, 

Într'o fermecătoare graţie pudică. 
Vino, 

Sbuciumul dumnezeirii 

Prins într'o perlă de spumă! 
Vino, 

Scufundă-ţi trupul 

Cu linii din parabolă rutei cometelor, 
În ochii mei 

Cu adâncimi nemărginite. .. 

O... Asupra mea pogoară o lumină 
Care mă orbește. 

O lumină pătrunzătoare 

În oase și suflet; 

Fa mă ridică, 

Mă topește. 

Priveşte-mă ! 

Trupul meu strălucește: 

Simi ușurimi eterice... 

Sunt lumină... 

Eşti lumină din lumina mea. 
Esti gândul desrobii de materie, 
Esti esenţa simţirii 

Reculeasă în puritatea dorinței. 
Acum voi plămădi sământa. 
Reînnoiloarea eului meu, 

În sângele de lumină 

Pregătii prin iubire. 

Aceasta e elipa 

În care legăm veșnicia de materie. 
Aceasta e clipa 

Aleasă a Tatălui, 

Creatoare de viață nouă 

Cu har ceresc. 

ZIUA 


Ziua. 

Jună diafană, 

Urca pe culmea de aur. 

Cu şorțul de lumină suflecat la brâu. 
Treptele învălite cu purpură. 
Ingenunchie. 

Pletele-i de foc 

Scuturau pulbere incandescentă. 
Prinse cu mână de sidef 

Nourul de spumă, 

Ca un burete 

Și şterse impuritățile nopții 

Depe geamul albastru. 

Prins în cadrul de argini al orizontului... . 


Buretele se îmbibase 

Cu praful indecenţei 

Şi fu stors 

Cu ciudă fulgerătoare, 

Lăsând să cadă pe văsduhul moleșit 
Leșia purificatoare. 


ROȚI DE OŢEL 


Roţi de oţel 

e ac viraje ameţitoare ; 

Braţe puternice 

Ridică fără surmenare blocuri grele ; 
Guri de foc scuipă jar, 

lar suluri cu neteziri de oglinzi 
Execută sprintene valsuri 

Pe pântecul materiei incandescente... 

Supunerea de sclav a materiei, 
Asprimile netezite cu îndemânare 
De raţiunea omului 


Colaborează 
Până la identificarea naturii cu omul. 


DE MULTE ORI 


De multe ori 

Simt şi eu nevoie să-mi pipăi membrele, 
Să simt că-i aevea minunea. 

Adesea mi se pare un vis frumos 

Și mi-e teamă de trezire. 

Și instinctul s'a subtilizat, 

Nu mai vorbesc de firea 

Care și-a pierdut toate însușirile vechi. 
Am un flux de bunătate în suflet 

De parcă vrea să se reverse! 

Şi bucuria s'a cristalizat, 
Emoţiile frumoase și nobile 
Se succed instantanee, 

lar calmul, 

Pacea internă: 

E ca un soare în suflet: 
Luminează și încălzeşte. 


UITE... UITE 


Uite... uite, 

Vezi colo la răsărit 

O pasăre enormă 

Zidită din mărgele de rouă? 
Miărgea cu mărgea 

Cuprinde sori 

Imprăștietori de curcubee... 
Unde-i gâtul? 

Tată-l! 

Arcul născut din perfecțiune 


TI 

Şi-a vârât cioc de lumină 

În strălucirea nemărginirii. 

Aiurează firea! 

Vedenia se însenină cu focuri vii, 
Lumina mea! 

Deschide porţile mirajului 

Să mi se întoarcă porumbielul sufletului, 
Cu ramurile adevărului. . 


VEZI RAZELE 


Vezi razele, 

Ca miriade minuscule scântei: 

În fiecare 

E o fărâmă din sufletul meu; 

Cu vioiciunea strălucirii 

Mă risipese pe mare, 

Adorând magica putere a soarelui. 
Vezi fâșia aceea culcată pe apă? 

E ca o pată de argint viu, 

lar mișcarea valurilor 

Stă încremenită 

Întro sculpturală unduire. 
Ţi se pare 

Un câmp de oțel moale 


Peste care a pășit Dumnezeu. 


ORICÂT DE FRUMOASĂ E ZIUA 


Oricât de frumoasă e ziua 
Și nenumărate plăcerile spiritului, 
Totuși ajungi spre seară. 
Când stelele 

Îşi vâră ochii de argint 

Prin perdeaua de catifea, 
De un albastru parcă otrăvit, 
lar soarele 

Își lasă sărutarea 

Ca o pecete portocalie 

Pe fruntea zilei. 

Să părăseşti acest peisaj fermecător 
Și să simţi nostalgia somnului, 
Aducătorul de energie nouă 

Și destindere totală. 

Eu asttel consider somnul morţii: 
Un timp 

Aducător de noui energii 

Pentru spiritul extenuat. 


ÎNĂLȚIMEA ERA AMEŢITOARE 
ŞI PRĂPĂSTIOASĂ 


inălțimea era ameţitoare şi prăpăstioasă, 
Urcarea grea și anevoioasă. 

Stâncile 

Ca nişte pumni de giganţi, 

Strângeau duritatea energică 

A pământului. 

Fiorduri de granii . 

Iși ridicau frunţi tăioase, 

Sfâșiind zenitul 

La niște aripi de acvilă uriașă. 


Ochiul de cer 

Și de mare î 
Era prins în câte o deschizătură, 
Brutal scobită de urgia timpului. 
Stânca grăia, 

Stânca era utrenia 

Rostită cu răbdare 

Cosmosului. 

IATĂ ISVORUL FARMECULUI MEU 


lată isvorul farmecului meu! 
Priveşte leagănul 

Unde mă reînnoiese 

Ca o poveste fără sfârșit. 
Iubire şi copil. 

Muncă și nădejde 

O, voi zâne 

Răspânditoare de har ceresc, 
Fiţi binecuvântate! 

GÂNDUL MORȚII 


Gândul morţii 

E copilul melancoliei. 
Fii tare, 

Nu-i zid care să nu cadă 
Când idea îl ciocănește. 
Veniţi mai aproape 

Să priviţi și voi 

Prin deschizătura aceea 
Pe care au rupt-o îngerii 
În bolta cerului . 


Uitaţi-vă să vedeţi şi să recunvaşteţi 
Drumul pe unde plec acum. 
Drumul e presărat cu argint 

Şi plouă. 

Plouă flori 

Roi de flori îmi scutură scântei 
Drumul e moale 

E cald 

E uşor... 

U.. 


Sar... 

GUPRINSUL 


RIME 


—— 

Frescă păgână 

POEME ÎN PROZĂ 

Sufletul . fi stie bule oct e 
Puritatea de cristal A aa Ş 
Viitorul nu-l putem pătrunde 
Zorii se iveau Aa vină 
Manivela destinului ... . 


Noi suntem ca dansatorul pe frânghie ia rafala SIRE te E 


Sufletele mari d 
Fresca scenelor sacre de tz, tei otsnarumde aa 
Năprasniciă: VABUlUi a me case ce ame coma cete aia otet ate 

De multe ori ... ... 


Pe altarul din spuma ceţii de dimineață af log E a d 


Umbrele zidurilor ... ... .. 


Răsboiul ca poveste e prea lung ee a Dea ere 

Materia se va mirui ... 

Emoţia fericirii 
LI: 8, lect ele, pata apă Sare 
Roţi de oțel ... 


IDEI Du TE DODI pe stu Raba Sl meant, te fatal oz ince aaa aa ca ae 


Mate TURLE est, ana a ie 28 48 
Vezi TAzElE „cn, co. a00 ma acei caute rea 
Oricât de frumoasă e ziua ... ... 


Înălțimea era ameţitoare și prăpăstioasă ... 


Tată isvorul farmecului meu ... ... 
Gândul morţii 

